
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/23-003/484
URBROJ: 251-13-11-16/001-23-3
Zagreb, 6. ožujka 2023.
			
Z A P I S N I K

s 23. sjednice Vijeća Mjesnog odbora „Nikola Tesla“, održane 6. ožujka 2023. u 17:30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Hrvoje Vraneš, Ivana Zovko, Ivan Žanić
Nenazočni članovi Vijeća: Vanja Spirin, Dario Dedić

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici prisutno 5 od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 22. sjednice koji je prihvaćen bez rasprave i JEDNOGLASNO.

Predsjednica predlaže dopunu dnevnog reda točkom: Prijedlog zaključka za asfalterski program Plana malih komunalnih akcija Mjesnog odbora „Nikola Tesla“ za 2023. Dopuna dnevnog reda je prihvaćena JEDNOGLASNO.

Predsjednica predlaže 
DNEVNI RED

1. Prijedlog Programa utroška sredstava s pozicije „ostali nespomenuti rashodi poslovanja“
2. Prijedlog zaključka za asfalterski program Plan malih komunalnih akcija Mjesnog odbora „Nikola Tesla“ za 2023.
3. Aktualna problematika na području Mjesnog odbor „Nikola Tesla“
4. Pitanja, prijedlozi i obavijesti

koji je prihvaćen JEDNOGLASNO.

Ad 1.	Prijedlog Programa utroška sredstava s pozicije „ostali nespomenuti rashodi poslovanja“

Predsjednica informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO je donijelo

       PROGRAM UTROŠKA SREDSTAVA
S POZICIJE „OSTALI NESPOMENUTI RASHODI POSLOVANJA“

1. Vijeće Mjesnog odbora „Nikola Tesla“ iz razdjela 0502 Proračuna Grada Zagreba na poziciji 285/3299 za 2023. godinu ima 1.250 EUR.
1. Vijeće Mjesnog odbora „Nikola Tesla“ predlaže utrošak sredstava iz točke 1. ovog Programa za nabavljanje uredskog materijala:
· uredski papir (npr. Copy – 3 papir, 500 listova u omotu)                          - 5 komada
· drvene bojice (npr. Pattern Mix set 12 boja)                                        - 5 kompleta
· flomasteri (npr. školski flomaster Pattern mix, set 12 flomastera)        - 5 kompleta
· kemijske olovke (npr. K86 super soft kemijska olovka, set 4 kom)     - 5 kompleta
· ljepilo (npr. Scotch ljepilo u stiku)                                                            -5 komada.                               
2. Ovaj će Program biti dostavljen Gradskom uredu za mjesnu samoupravu, civilnu zaštitu i sigurnost.


Ad 2.	Prijedlog zaključaka za asfalterski program Plan malih komunalnih akcija Mjesnog odbora „Nikola Tesla“ za 2023.

Predsjednica informira nazočne o predmetu rasprave i odlučivanja. U raspravi sudjeluju svi članovi mjesnog odbora. 
Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo

Z A K L J U Č A K

1. Vijeće Mjesnog odbora „Nikola Tesla“ predlaže akciju za asfalterski program Plana malih komunalnih akcija za 2023.:
      - Selska cesta 121 A – F.
2.   Sastavni dio ovog zaključka je obrazloženje.
2. Ovaj se zaključak dostavlja Vijeću Gradske četvrti Trešnjevka – sjever.  

                                                                              OBRAZLOŽENJE

Predstavnici stambene zgrade Selska cesta 121 A-F tražili su hitno asfaltiranje, budući da ulica nije obnavljana preko 15 godina. Zadnji popravci sete uključivali su samo zatrpavanje rupa, te je sada ulica puna šljunka koji se prosipa po cesti i pršti prema prolaznicima i prozorima zgrade ugrožavajući osobe i imovinu. 
Stoga Vijeće traži što hitnije uklanjanje dotrajalog asfaltnog zastora kolnika te presvlačenje novim asfaltom u punoj širini kolnika.


Ad 3. Aktualna problematika na području Mjesnog odbora „Nikola Tesla“

Predsjednica informira nazočne o primljenim mailovima i ostvarenom u zadnjih mjesec dana:
· Smirenje prometa na Kostelskoj i Zvečajskoj 
· Nacrti prijedloga i informacije 
· Molba za sufinanciranjem
· Dopis - rušenje stambenih objekata pogođenih potresom
· Proširenje postojeće ulice Žumberačka, Zagreb
· Centar Miko Tripalo - radionica za vijećnice/ke mjesnih odbora
· Učestale prijave građana
· Poziv na stručni skup-Spremnost za potres
· Kulturna infrastruktura zajednice
· Grad Zagreb - Projekt „Razvoj turističke ponude u gradskim četvrtima“ - poziv na radionicu - utorak 14. 3. 2023. u 17:00 sati
· Sudjelovanje "Mapiranja Trešnjevke" u međunarodnoj akciji Park(ing) Day
· Potpuno asfaltiranje ulice

Ad 4. 	Pitanja, prijedlozi i obavijesti

Raspravljalo se o suradnji lokalne zajednice i mjesnog odbora i približavanju funkcije odbora građanima, stoga će se u ponedjeljak, 13.3.2023. održati otvorena vrata mjesnog odbora učenicima osnovne škole Augusta Šenoe gdje će vijećnici predstaviti učenicima funkcioniranje mjesnog odbora.
Pokušalo se naći rješenje za problem zapuštene javne površine između Jankomirske i Selske ceste, članovi Vijeća su se složili da se površina mora održavati u sklopu proračuna redovitog održavanja te će se površina prijaviti komunalnom redaru kako bi se što prije dovela u red. Ovdje su se postavila pitanja i pješačkih staza (Brloška ulica, Zorkovačka livada) koje također trebaju obnovu.
Problem su i „zapušteni parkovi“ koji nisu dovoljno očišćeni, naravno to je i do kulture građana, ali svakako treba i bolje poraditi od strane gradskih službi.
Povelo se pitanje kada će se preimenovati park i livada kod Zorkovačke ulice (park Zvonka Špišića i livada Nikole Tesle).
Opet se raspravljalo se o srušenom stablu u dvorištu prostorija mjesnog odbora te ovo vijeće traži što hitniju sadnju zamjenskog stabla (što je i obvezno budući da je propisana obveza sadnje zamjenskog stabla prilikom svakog rušenja).
Također se raspravljalo o problematici spremnika za miješani komunalni otpad na nogostupima Okićke ulice (ispred lokala) koji onemogućuju prolaz pješacima, prvenstveno osobama u invalidskim kolicima i roditeljima s djecom u kolicima koji zbog toga moraju izlaziti na gotovo najprometniju cestu na području mjesnog odbora.
Najveći dio sjednice je preuzela rasprava kako sudjelovati i pomoći u međunarodnoj akciji „Park(ing) Day“ u organizaciji Mapiranje Trešnjevke. Predsjednica je već upit poslala i na ostale mjesne odbore i gradsku četvrt kako bi se zajednički odazvali, također je pitala i članicu gradske skupštine o mogućnosti dodjele/korištenja parkirnih mjesta u Ozaljskoj ulici bez naknade. Dogovoreno je povratno pisati inicijatorima i pitati kako možemo dodatno pomoći, također i mail proslijediti i na korisnike prostorija kako bi i oni bili upoznati sa akcijom i mogli i sami sudjelovati.



Sjednica je završila u 18:45 sati.

                                                                                                               	                              „Nikola Tesla“

